കോവിഡ് ഇറക്കുമതി തീരുവയിലെ ഇളവ് വീണ്ടും നീട്ടി ന്യൂഡല്ഹി: കോവിഡുമായി ബന്ധപ്പെട്ട വസ്തുക്കളുടെ ഇറക്കുമതി തീരുവയും ഹെല്ത്ത് സെസും ഒഴിവാക്കിയത് നീട്ടി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സെപ്റ്റംബര് 30 വരെയാണ് നീട്ടിയത്. ഓഗസ്റ്റ് 31 വരെയായിരുന്നു നേരത്തെ ഇളവ് അനുവദിച്ചിരുന്നത്. കോവിഡ് വാക്സിന്, ഓക്സിജന് ഉത്പാദിപ്പിക്കുന്ന ഉപകരണങ്ങള് തുടങ്ങിയവയുടെ ഇറക്കുമതി തീരുവയിലെ ഇളവ് കാലാവധി രണ്ടാം തവണയാണ് നീട്ടുന്നത്. രാജ്യത്ത് പലയിടത്തും കോവഡ് വ്യാപന തോത് ഉയര്ന്നുനില്ക്കുന്നതിനാല് പൊതുതാല്പര്യം കണക്കിലെടുത്താണ് തീരുമാനമെന്ന് ധനമന്ത്രാലയം അറിയിച്ചു. മെഡിക്കല് ഗ്രേഡ് ഓക്സിജന്, ഓക്സിജന് കോണ്സന്ട്രേറ്റുകള്, ജനറേറ്റര്, വെന്റിലേറ്റര് തുടങ്ങിയവയുടെ ഇറക്കുമതിക്കായിരുന്നു ഇളവ് നല്കിയത്.